A közadatok újra hasznosításának szabályai

Mórahalmi Polgármesteri Hivatal

Mórahalom Városi Önkormányzat és intézményei

Homokháti Kistérség Többcélú Társulása

Homokháti Önkormányzatok Kistérségfejlesztési Társulása

Mórahalom és Térsége Ivóvízminőség-javító Önkormányzati Társulás

Hatályos 2021. január 01. napjától

Tartalomjegyzék

[Mórahalom Városi Önkormányzat és intézményei 1](#_Toc62199749)

[1. Bevezetés 3](#_Toc62199750)

[2. A szabályozás célja 3](#_Toc62199751)

[3. A szabályzat hatálya 3](#_Toc62199752)

[4. Értelmező rendelkezések 3](#_Toc62199753)

[5. A közadatok megismerésére irányuló igény és teljesítése 3](#_Toc62199754)

[6. Az újrahasznosítás céljából rendelkezésre nem bocsátható közadatok köre 4](#_Toc62199755)

[A KÖZADATOK ÚJRAHASZNOSÍTÁSÁNAK ALAPELVEI 4](#_Toc62199756)

[7. A követelmények érvényesítése 4](#_Toc62199757)

[**Átláthatóság** 4](#_Toc62199758)

[**Megkülönböztetés tilalma** 4](#_Toc62199759)

[RENDELKEZÉSRE BOCSÁTÁS ÚJRAHASZNOSÍTÁS CÉLJÁRA 5](#_Toc62199760)

[8. Az eljárás megindítása, a kérelem előterjesztése 5](#_Toc62199761)

[9. A kérelem elintézése 5](#_Toc62199762)

[10. Díjazásra vonatkozó követelmények 6](#_Toc62199763)

[11. Formátumok 7](#_Toc62199764)

[12. Újrahasznosítási megállapodás 7](#_Toc62199765)

[13. Jogorvoslat 8](#_Toc62199766)

[14. Az újrahasznosítás céljából rendelkezésre bocsátható kulturális közadatok köre és a rendelkezésre bocsátás különös szabályai 8](#_Toc62199767)

[15. díjazásra vonatkozó különös szabályok 8](#_Toc62199768)

[16. A kulturális közadat újrahasznosítására vonatkozó kizárólagos megállapodások eltérő szabályai 9](#_Toc62199769)

[17. Záró rendelkezések 9](#_Toc62199770)

## Bevezetés

Az információs önrendelkezési jogról és az információszabadságról szóló 2011. évi CXII. törvény (Info tv.) figyelemmel és Magyarország Alaptörvény VI. cikkére –, Mórahalmi Polgármesteri Hivatal és Mórahalom Városi Önkormányzat a 2012. évi LXIII. törvény a közadatok újra hasznosításáról az alábbi Szabályzatot adom ki. Az Országgyűlés - az Alaptörvényben foglaltakkal összhangban a közérdekű adatok nyilvánosságának és a szellemi alkotásokhoz fűződő jogok védelmének tiszteletben tartásával - a közszféra kezelésében lévő közadatok újrahasznosítás céljára történő rendelkezésre bocsátásának szabályairól a következő szabályt alkotja:

## A szabályozás célja

A Szabályzat célja, hogy a Mórahalmi Polgármesteri Hivatal, (a továbbiakban: Hivatal) Mórahalom Városi Önkormányzat (a továbbiakban: Önkormányzat), és intézményei, valamint a Homokháti Kistérség Többcélú Társulása, a Homokháti Önkormányzatok Kistérségfejlesztési Társulása, a Mórahalom és Térsége Ivóvízminőség-javító Önkormányzati Társulás működése során keletkező közérdekű adatok nyilvánosságát biztosítsa, meghatározza a közérdekű adatok megismerésére irányuló igények teljesítésének rendjét, valamint annak biztosítása, hogy a törvényi szabályozás keretei között személyes adatával mindenki maga rendelkezzen és a közérdekű adatokat mindenki megismerhesse.

Adatkezelő lehet a polgármester, a jegyző. Az Adatkezelő a közérdekű adatokat a Hivatal útján kezeli.

## A szabályzat hatálya

A Szabályzat hatálya kiterjed:

* + 1. a Hivatalban foglalkoztatott valamennyi köztisztviselőre, és munkavállalóra (a továbbiakban: köztisztviselő).
		2. a Hivatal teljes körű feladat- és hatáskörének ellátására.
		3. a Hivatal és az Önkormányzat által kezelt közadatok és kulturális közadatok újrahasznosítására.
		4. e szabályzat hatálya nem terjed ki: az információs önrendelkezési jogról és az információszabadságról szóló törvény szerinti közérdekű adatok és közérdekből nyilvános adatok megismerésére irányuló igényekre;
		5. a közérdekű és közérdekből nyilvános adatok terjesztése jogának gyakorlására;
		6. a Hivatal és az Önkormányzat közötti, kizárólag közfeladataik ellátása érdekében történő adatszolgáltatásra.

## Értelmező rendelkezések

Az értelmező rendelkezések tekintetében az Info tv. 3. §-a és a 2012. évi LXIII. törvény a közadatok újra hasznosításáról 4. § -a az irányadók.

## A közadatok megismerésére irányuló igény és teljesítése

A Hivatal és az Önkormányzat kizárólag akkor járhat el a vonatkozó törvény és e szabályzat rendelkezései szerint, ha a közadat vagy a kulturális közadat újra hasznosítása érdekében kérelmet benyújtó igénylő úgy nyilatkozott, hogy a közadatot vagy a kulturális közadatot újrahasznosítás céljából igényli.

Ha az igénylő nem nyilatkozott a közadatot vagy a kulturális közadatot újrahasznosítás céljáról, a Hivatal és az Önkormányzat az igénylés célját, valamint azt, hogy egy adott igénylés a közadat vagy a kulturális közadat újra hasznosítására vonatkozik-e, nem vizsgálhatja.

## Az újrahasznosítás céljából rendelkezésre nem bocsátható közadatok köre

Nem bocsátható rendelkezésre újrahasznosítás céljából és jogszabályban sem határozható meg kötelezően rendelkezésre bocsátandó közadatként vagy kulturális közadatként:

a) olyan adat, amely rendelkezésre bocsátása kívül esik a Hivatal és az Önkormányzat közfeladatain,

b) olyan, közadatot vagy kulturális közadatot tartalmazó, szerzői jogi oltalom alá eső mű vagy más, szellemi alkotáshoz fűződő jog által védett tartalom, amelyen harmadik személyeknek szerzői jogi jogosultsága vagy más szellemi alkotáshoz fűződő joga áll fenn,

c) olyan közadat vagy kulturális közadat, amelyhez a hozzáférés az információs önrendelkezési jogról és az információszabadságról szóló törvény vagy más törvény szerint kizárt vagy korlátozott,

d) a közszolgálati médiaszolgáltató és alvállalkozói kezelésében lévő olyan közadat, amely közszolgálati médiaszolgáltatási kötelezettségek teljesítéséhez szükséges,

e) az oktatási és kutató intézmények, iskolák, felsőoktatási intézmények, valamint kutatási eredmények továbbítására létrehozott szervezetek kezelésében lévő közadat,

f) a kizárólag logókat, címerpajzsokat és jelvényeket tartalmazó közadat vagy kulturális közadat.

## A KÖZADATOK ÚJRAHASZNOSÍTÁSÁNAK ALAPELVEI

## A követelmények érvényesítése

**Átláthatóság**

A Hivatal és az Önkormányzat a közadatokat igénylők megfelelő tájékoztatása és az újrahasznosítás céljából történő rendelkezésre bocsátás feltételeinek átláthatósága érdekében az információs önrendelkezési jogról és az információszabadságról szóló törvény rendelkezései szerint köteles elektronikus úton közzétenni az újrahasznosítás céljából rendelkezésre bocsátható közadatokkal összefüggő információkat.

A Hivatal és az Önkormányzat, köteles előzetesen közölni az igénylővel a díj kiszámítása során figyelembe vett tényezőket, ha a közadat újrahasznosítás céljára történő rendelkezésre bocsátására megállapított díj eltér a Hivatal és az Önkormányzat elektronikusan közzétett általános díjtól vagy díjszámítástól.

A Hivatal és az Önkormányzat, erre irányuló kérelem esetén köteles bemutatni az igénylőnek, hogy az újrahasznosítás céljából rendelkezésre bocsátásra vonatkozó kérelme teljesítésével összefüggésben fizetendő díjat milyen módon állapította meg.

**Megkülönböztetés tilalma**

Az újrahasznosítás feltételeinek a Hivatal és az Önkormányzat általi meghatározása, az újrahasznosítás céljára történő rendelkezésre bocsátása, valamint a díjazás megállapítása során a Hivatal és az Önkormányzat nem alkalmazhat önkényes megkülönböztetést a közadatok újra hasznosítását kérelmező igénylők között.

A Hivatal és az Önkormányzat által kötött szerződések vagy egyéb megállapodások nem biztosíthatnak kizárólagos jogokat a közadatok újrahasznosítása vonatkozásában.

A közadat újra hasznosítására vonatkozó kizárólagosság csak akkor biztosítható, ha az meghatározott közfeladat ellátásához kapcsolódó közérdekű szolgáltatás nyújtásához elengedhetetlenül szükséges, ebben az esetben azonban a kizárólagosság indokoltságát rendszeresen, de legalább évente felül kell vizsgálni.

Amennyiben a felülvizsgálat megállapítja, hogy a kizárólagos jog biztosítása a továbbiakban nem indokolható, a Hivatal és az Önkormányzat haladéktalanul gondoskodik a kizárólagos jogot biztosító jogviszony megszüntetéséről.

## RENDELKEZÉSRE BOCSÁTÁS ÚJRAHASZNOSÍTÁS CÉLJÁRA

## Az eljárás megindítása, a kérelem előterjesztése

A közadat újrahasznosítás céljára történő rendelkezésre bocsátását az igénylő az e szabályzat rendelkezései szerint, írásban a közadatot kezelő Hivatalnál és az Önkormányzatnál kezdeményezheti.

A kérelemnek tartalmaznia kell:

*a)*az igénylő arra vonatkozó kifejezett nyilatkozatát, hogy a megjelölt közadatokat újrahasznosítás céljára kéri,

*b)*az igénylő nevét, lakcímét (székhelyét), kapcsolattartásra használt telefonszámát, valamint e-mail címét,

*c)*az újrahasznosítás céljára igényelt közadat pontos megjelölését,

*d)*az újrahasznosítás céljára igényelt közadat kívánt formátumát, ideértve az alkalmazni kívánt technikai eszköz és mód megjelölését is,

*e)*rendszeres rendelkezésre bocsátás igénylése esetén az igényelt rendszerességet.

A Hivatal és az Önkormányzat a kérelem teljesítése érdekében kezelheti az igénylőnek a rendelkezésre bocsátott személyes adatait. A kérelem teljesítését követően a Hivatal és az Önkormányzat haladéktalanul törli az igénylő személyes adatait.

## A kérelem elintézése

Ha a kérelem nem tartalmazza az igénylő 2012. évi LXIII 10. § (3) nyilatkozatát, a kérelmet az információs önrendelkezési jogról és az információszabadságról szóló törvénynek a közérdekű adatok megismerésére vonatkozó szabályai szerint kell teljesíteni.

Ha a kérelem a nyilatkozatot tartalmazza, a Hivatal és az Önkormányzat a kérelmet beérkezését követően azonnal, de legkésőbb 5 munkanapon belül megvizsgálja és a Hivatal és az Önkormányzat ellenőrzi, hogy:

*a)*a kérelem rendelkezik-e a 10. § (3) bekezdés *b)-e)*pontja szerinti kötelező tartalmi elemekkel. Ha nem tartalmazza, és a hiány a kérelem teljesíthetőségét akadályozza, a Hivatal és az Önkormányzat azonnal, de legkésőbb 5 napon belül az igénylőt - legalább 5, de legfeljebb 10 munkanapos határidő megjelölésével és az arra való figyelemfelhívás mellett, hogy a kért adatok hiányában a kérelme nem teljesíthető - a hiányok megjelölése mellett a hiányzó adatok pótlására hívja fel.

*b)*a kérelemben megjelölt adatok a Hivatal és az Önkormányzat rendelkezésére állnak-e, és újrahasznosítás céljára rendelkezésre bocsáthatóak-e.

Ha a kérelem a 2012. évi LXIII 10. § (3) bekezdés *b)-e)*pontjában meghatározott tartalmi elemek valamelyikét nem tartalmazza, és a hiány a kérelem teljesíthetőségét akadályozza, a Hivatal és az Önkormányzat azonnal, de legkésőbb 5 napon belül az igénylőt - legalább 5, de legfeljebb 10 munkanapos határidő megjelölésével és az arra való figyelemfelhívás mellett, hogy a kért adatok hiányában a kérelme nem teljesíthető - a hiányok megjelölése mellett a hiányzó adatok pótlására hívja fel.

Ha az igénylő a hiánypótlási felhívásnak határidőben nem tesz eleget, úgy kell tekinteni, mintha a kérelmet be sem nyújtotta volna. A felhívás teljesítésének elmulasztása nem akadálya annak, hogy az igénylő utóbb ugyanazon közadatra vonatkozó újabb kérelmet terjesszen elő.

Ha a kérelemben megjelölt közadatokat nem a Hivatal és az Önkormányzat kezeli, és a kérelem alapján az igényelt közadatok kezelésére jogosult szervezet azonosítható, a Hivatal és az Önkormányzat az igénylő egyidejű értesítése mellett a kérelmet azonnal, de legkésőbb 5 napon belül átteszi a kérelemben megjelölt adatok kezelésére jogosult szervezetnek.

A Hivatal és az Önkormányzat a kérelemről annak hiánytalan kézhezvételét követő 20 munkanapon belül érdemben dönt.

A Hivatal és az Önkormányzat bekezdés szerinti határidőt annak letelte előtt indokolt esetben a kérelem terjedelmes vagy összetett voltára tekintettel egy alkalommal, legfeljebb további 20 munkanappal - az igénylő egyidejű értesítése mellett - meghosszabbíthatja.

A Hivatal és az Önkormányzat döntésében

*a)*dönt a kérelem teljesítéséről, és az általa alkalmazott általános szerződési feltételeknek megfelelő újrahasznosítási megállapodás megkötésére vonatkozó ajánlatot tesz,

*b)*dönt a kérelem részben történő teljesítéséről, és az általa alkalmazott általános szerződési feltételeknek megfelelő újrahasznosítási megállapodás megkötésére vonatkozó ajánlatot tesz,

*c)*a kérelmet elutasítja,

*d)*a kérelem teljesítését további feltételekhez köti, és az általa alkalmazott általános szerződési feltételeknek megfelelő, vagy ha az alkalmazott további feltételek ezt szükségessé teszik, az általános szerződési feltételektől eltérő újrahasznosítási megállapodás megkötésére vonatkozó ajánlatot tesz.

A Hivatal és az Önkormányzat a fenti bekezdés *a), b)*és *d)*pontja szerinti döntése esetén az újrahasznosítási megállapodás eltérő rendelkezésének hiányában az újrahasznosítási megállapodás mindkét fél által történő aláírásának napján az igénylő rendelkezésére bocsátja az igényelt adatokat.

A kérelmet a Hivatal és az Önkormányzat kizárólag a következő esetekben utasíthatja el:

*a)*az igényelt közadat újrahasznosítás céljából nem bocsátható rendelkezésre;

*b)*az igényelt közadat nem áll rendelkezésére, és a kérelem más közfeladatot ellátó szervhez nem tehető át.

A kérelem elutasítását a Hivatal és az Önkormányzat írásban indokolni köteles. Az indokolásnak tartalmaznia kell:

*a)*az elutasítás indokát,

*b)*elutasítás esetén - amennyiben ismert a Hivatal és az Önkormányzat előtt - azon jogosult megnevezését, akivel a kérelemben foglaltak teljesítésére felhasználási szerződés köthető,

*c)*az elutasítással szemben igénybe vehető jogorvoslati lehetőségekre vonatkozó tájékoztatást.

(5) A Hivatal és az Önkormányzat e döntése, a rendelkezésre bocsátás feltételei, illetve az ezért megállapított díj mértéke közérdekű adatnak minősül.

## Díjazásra vonatkozó követelmények

A Hivatal és az Önkormányzat a kezelésében lévő közadatok újrahasznosításra történő rendelkezésre bocsátásáért díjat állapíthat meg.

A díj mértéke nem haladhatja meg a rendelkezésre bocsátott közadatok feldolgozásának, rendelkezésre bocsátásának és terjesztésének határköltségét.

A díj mértéke nem haladhatja meg a rendelkezésre bocsátott közadatok gyűjtésének, előállításának, feldolgozásának és terjesztésének legfeljebb öt százalékos nyereséghányaddal megnövelt költségét, ha

*a)*a Hivatal és az Önkormányzat a közfeladatainak ellátásával összefüggő költségei jelentős részét saját bevételeiből kell fedeznie,

*b)*jogszabály, közjogi szervezetszabályozó eszköz, közszolgáltatási szerződés vagy más kötelező erővel bíró dokumentum a kérelem tárgyát képező közadat gyűjtésével, előállításával, feldolgozásával és terjesztésével összefüggő költségek jelentős részben saját bevételből való fedezését írja elő a közadatot kezelő a Hivatal és az Önkormányzat részére.

A bekezdés szerinti költségek megállapításánál a díjat megállapító Hivatal és az Önkormányzat által alkalmazott számviteli politikát kell alapul venni.

## Formátumok

A Hivatal és az Önkormányzat az újrahasznosításra rendelkezésre bocsátott közadatot az igénylő által igényelt formátumban, módon és nyelven adja át az igénylőnek.

Ha a közadat rendelkezésre bocsátásához a Hivatalnál és az Önkormányzatnál rendelkezésre álló formátumának átalakítása szükséges, a Hivatal és az Önkormányzat az átalakítás költségeit rendelkezéseinek figyelembevételével díjként felszámíthatja, úgy, hogy az átalakítással vállalt munkateher nem akadályozhatja a Hivatal és az Önkormányzat közfeladatainak ellátását.

Ha a közadat rendelkezésre bocsátása

*a)*nem lehetséges,

*b)*aránytalan nehézséggel, egy egyszerű műveleten túlmutató erőfeszítéssel járna,

*c)*az adat vagy adatszerkezet sérülésével járna,

*d)*a közfeladat ellátását akadályozná, vagy

*e)*olyan leíró adat vagy információ rendelkezésre bocsátását is eredményezné, amelynek nyilvánosságra hozatala, megismerhetővé vagy hozzáférhetővé tétele az állami és önkormányzati szervek elektronikus információbiztonságáról szóló törvényben meghatározott alapvető elektronikus információbiztonsági követelmények megsértésével járna a közadatot elektronikusan, informatikai eszközökkel automatikusan feldolgozható, nyílt formátumban, a - közadathoz kapcsolódó, rendelkezésre álló, az alapvető elektronikus információbiztonsági követelmények sérelme nélkül rendelkezésre bocsátható - leíró adatokkal együttesen, a rendelkezésre álló nyelven köteles a Hivatal és az Önkormányzat az igénylő rendelkezésére bocsátani.

A közadat újrahasznosítás céljából történő rendelkezésre bocsátása nem utasítható el önmagában az állami és önkormányzati szervek elektronikus információbiztonságáról szóló törvényben meghatározott alapvető elektronikus információbiztonsági követelmények biztosítására történő hivatkozással, ha a közadat egyébként e törvény alapján újrahasznosítás céljára rendelkezésre bocsátható.

Ha a közadat rendelkezésre bocsátása nem lehetséges, vagy az aránytalan nehézséggel, egy egyszerű műveleten túlmutató erőfeszítéssel vagy a közfeladat ellátásának akadályoztatásával járna, a közadatot a rendelkezésre álló formátumban, módon és nyelven köteles a Hivatal és az Önkormányzat az igénylő rendelkezésére bocsátani.

A Hivatal és az Önkormányzat a közadat rendelkezésre bocsátásánál törekszik arra, hogy a rendelkezésre bocsátott adatok és leíró adatok megfeleljenek a szoftveres adatfeldolgozás interoperabilitását biztosító hivatalos nyílt szabványoknak.

A Hivatal és az Önkormányzat nem köteles

*a)*közadat előállítására vagy a kérelemnek megfelelő átalakítására, illetve kivonatok készítésére, ha az aránytalan nehézséggel - egy egyszerű műveleten túlmutató erőfeszítéssel - járna,

*b)*közadatból, annak alapján elemzések, dokumentumok előállítására,

*c)*közadatok előállításának és tárolásának folytatására azzal a céllal, hogy azokat újrahasznosítás céljából rendelkezésre bocsáthassa.

## Újrahasznosítási megállapodás

A Hivatal és az Önkormányzat a közadatok újrahasznosítás céljára történő rendelkezésre bocsátásáról újrahasznosítási megállapodást köt az igénylővel.

Az újrahasznosítási megállapodás tartalmazza legalább

*a)*a felek megnevezését,

*b)*az újrahasznosítás céljából rendelkezésre bocsátott adatok megnevezését,

*c)*a *b)*pontban meghatározott adatok átadásának időpontját, az átadás módját, formátumát,

*d)*a *b)*pontban meghatározott adatok újrahasznosítás céljából történő rendelkezésre bocsátásáért megállapított díj mértékét,

*e)*a *d)*pontban meghatározott díj megfizetésének határidejét és módját,

*f)*a *b)*pontban meghatározott adatok újrahasznosításának feltételekhez kötése esetén az adatok felhasználásának részletes feltételeit.

## Jogorvoslat

Az igénylő a közadat újrahasznosítás céljából történő rendelkezésre bocsátására vonatkozó kérelem elutasítása vagy a kérelem teljesítésére nyitva álló, vagy a Hivatal és az Önkormányzat által meghosszabbított határidő eredménytelen eltelte esetén, valamint a közadat újrahasznosítás céljából történő rendelkezésre bocsátásáért megállapított díj összegének felülvizsgálata érdekében bírósághoz fordulhat.

A közadat újrahasznosítás céljából történő rendelkezésre bocsátása iránti kérelem elutasításának jogszerűségét, illetve a közadat újrahasznosítás céljából történő rendelkezésre bocsátásáért megállapított díj összegének megalapozottságát a Hivatalnak és az Önkormányzatnak kell bizonyítania.

A pert a kérelem elutasításának közlésétől, a kérelem elintézésére rendelkezésre álló határidő eredménytelen elteltétől, illetve - a díj összegének felülvizsgálatára irányuló kereset esetén - a díj megfizetésére vonatkozó határidő lejártától számított 10 napon belül kell megindítani az igényt elutasító Hivatal és az Önkormányzat ellen. A díj megfizetése nem akadálya a per megindításának. A perindításra rendelkezésre álló határidő elmulasztása esetén igazolásnak van helye.

Ha a bíróság a közadat újrahasznosítás céljából történő rendelkezésre bocsátására irányuló kérelemnek helyt ad, határozatában a Hivatal és az Önkormányzat a kért közadat újrahasznosítás céljából történő rendelkezésre bocsátására kötelezi.

A bíróság az újrahasznosítás céljából történő rendelkezésre bocsátásáért megállapított díj összegét megváltoztathatja, vagy a Hivatal és az Önkormányzat a díj összegének megállapítása tekintetében új eljárásra kötelezheti.

Ha a kérelmező a per megindításakor a Hivatal és az Önkormányzat által eredetileg megállapított díjat már megfizette, és ennek a díjnak az összege nagyobb a díjnak a per eredményeképpen megállapított összegénél, a bíróság a különbözetnek az igénylő részére történő megtérítésére kötelezi a Hivatalt és az Önkormányzatot.

## Az újrahasznosítás céljából rendelkezésre bocsátható kulturális közadatok köre és a rendelkezésre bocsátás különös szabályai

Erre vonatkozó kérelem vagy kérelmek esetén a kulturális közadatot kezelő Hivatal és az Önkormányzat vezetője dönthet úgy, hogy engedélyezi a megállapított kulturális közadatok körébe nem tartozó kulturális közadat rendelkezésre bocsátását is.

Nem kell megneveznie a kérelemben megjelöltek teljesítése tekintetében felhasználási szerződés kötésére jogosultat a kulturális közadatot kezelő Hivatalnak és az Önkormányzatnak, ha a kérelmet a 6. *b)*pontjára hivatkozással utasította el.

## díjazásra vonatkozó különös szabályok

A kulturális közadatot kezelő Hivatal és az Önkormányzat a kulturális közadat újrahasznosításra történő rendelkezésre bocsátásáért díjat állapíthat meg, a díj mértéke nem haladhatja meg a rendelkezésre bocsátott közadatok gyűjtésének, előállításának, feldolgozásának és terjesztésének legfeljebb öt százalékos nyereséghányaddal megnövelt költségét.

A költségek megállapításánál a díjat megállapító Hivatal és az Önkormányzat által alkalmazott számviteli politikát kell alapul venni.

## A kulturális közadat újrahasznosítására vonatkozó kizárólagos megállapodások eltérő szabályai

Ha a kulturális közadat újrahasznosítására vonatkozó szerződés vagy megállapodás a kulturális közadat digitalizálására kizárólagos jogot biztosít, e kizárólagosság időtartama a 10 évet csak a kizárólagosság indokoltságának első alkalommal a 11. évben, és az ezt követő 7 évente történő felülvizsgálata mellett haladhatja meg.

A szerződés vagy megállapodás szövegét a Hivatal és az Önkormányzat az információs önrendelkezési jogról és az információszabadságról szóló törvény rendelkezései szerint elektronikus úton közzéteszi.

Semmis az a szerződés vagy megállapodás olyan kikötése, amely a kulturális közadatot kezelő Hivatal és az Önkormányzat számára kizárja vagy díj fizetéséhez köti a kizárólagosság időtartamának lejártát követően a digitalizált kulturális közadattal való rendelkezést, különösen annak újrahasznosítás céljából történő rendelkezésre bocsátását.

## Záró rendelkezések

A jelen szabályzatban nem szabályozott kérdésekre elsősorban az információs önrendelkezési jogról és az információszabadságról szóló 2011. évi CXII. törvény, a közérdekű adatok elektronikus közzétételére, az egységes közadatkereső rendszerre, valamint a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Kormányrendelet, a közadatok újra hasznosításáról szóló 2012. évi LXIII. törvény, a közérdekű adat iránti igény teljesítéséért megállapítható költségtérítés mértékéről szóló 301/2016. (IX.30.) Kormányrendelet rendelkezései az irányadók.